

**ประกาศองค์การบริหารส่วนตำบลเคร็ง**

**เรื่อง มาตรการ การลด ละ เลิก การใช้โฟม ขององค์การบริหารส่วนตำบลเคร็ง**

**ตามโครงการสำนักงานองค์กรปกครองส่วนท้องถิ่น (อปท.) ปลอดโฟม จังหวัดนครศรีธรรมราช**

**งบประมาณ 2562**

**…………………………………………….**

 ตามที่จังหวัดนครศรีธรรมราชได้จัดทำ “โครงการสำนักงานองค์กรปกครองส่วนท้องถิ่น (อปท.) ปลอดโฟม จังหวัดนครศรีธรรมราช ประจำปีงบประมาณ 2562” เพื่อสร้างสำนักงาน/ที่ทำการ องค์กรปกครองส่วนท้องถิ่น ที่เป็นแบบอย่างด้านการจัดการขยะ โดยการงดและเลิกใช้โฟม และขยายผล สู่การสร้างชุมชนปลอดโฟมอย่างเป็นรูปธรรม อันเป็นการช่วยลดปริมาณขยะที่ย่อยสลายได้ยาก และเป็นการสร้างวินัยของคนในชาติ ให้มีจิตสำนึกลดขยะอันตราย หันมาใช้วัสดุอื่นแทน และสร้างความตระหนัก ให้ประชาชนเข้ามามีส่วนร่วมในการจัดการขยะมูลฝอยในพื้นที่

 ดังนั้น เพื่อให้การดำเนินการเป็นไปตามนโยบาย และบรรลุวัตถุประสงค์ของโครงการ องค์การบริหารส่วนตำบลเคร็ง จึงกำหนดมาตรการ การลด ละ เลิก การใช้โฟม ขององค์การบริหารส่วนตำบลเคร็ง โดยมีมาตรการ ดังต่อไปนี้

1. ให้พนักงานส่วนตำบล/ลูกจ้างประจำ/พนักงานจ้าง ขององค์การบริหารส่วนตำบลเคร็ง ลด ละ เลิก การใช้โฟม

 2. ให้พนักงานส่วนตำบล/ลูกจ้างประจำ/พนักงานจ้าง ขององค์การบริหารส่วนตำบลเคร็ง สนับสนุน ส่งเสริมการเลือกใช้ภาชนะที่ปลอดภัย ผลิตจากวัสดุธรรมชาติ สามารถย่อยสลายได้ตามธรรมชาติ

 3. องค์การบริหารส่วนตำบลเคร็ง จะดำเนินกิจกรรมต่างๆ ที่เป็นแบบอย่างด้านการจัดการขยะ โดยการงดและเลิกใช้โฟม พร้อมทั้ง ส่งเสริมโครงการสำนักงานองค์กรปกครองส่วนท้องถิ่น (อปท.) ปลอดโฟม จังหวัดนครศรีธรรมราช ประจำปีงบประมาณ 2562

 จึงประกาศให้ทราบโดยทั่วกัน

 ประกาศ ณ วันที่ 3 ธันวาคม พ.ศ. 2561

 (นายไสว ทองดำ)

 นายกองค์การบริหารส่วนตำบลเคร็ง